L 148/6 Jurnalul Oficial al Uniunii Europene 20.5.2014 REGULAMENTUL DELEGAT (UE) NR. 524/2014 AL COMISIEI din 12 martie 2014 de completare a Directivei 2013/36/UE a Parlamentului European şi a Consiliului în ceea ce priveşte standardele tehnice de reglementare care specifică informațiile pe care autoritățile competente din statele membre de origine şi cele din statele membre gazdă și le comunică reciproc (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modi- ficare a Directivei 2002/87/CE şi de abrogare a Directivelor 2006/48/CE și 2006/49/CE (), în special articolul 50 alineatul (6), întrucât: (1) Pentru a garanta cooperarea eficientă dintre autoritățile competente din statele membre de origine şi cele din statele membre gazdă, schimbul de informații ar trebui să aibă loc în ambele sensuri, în limitele competențelor respective de supraveghere ale acestor autorități. Prin urmare, este necesar să se precizeze ce informații referitoare la instituții şi, dacă este cazul, referitoare la funcționarea sucursalelor acestora, ar trebui să fie furnizate de autori- tățile competente din statul membru de origine autorităților competente din statul membru gazdă, precum şi ce informații referitoare la sucursale trebuie să fie furnizate de autoritățile competente din statele membre gazdă autorităților competente din statul membru de origine. (2) Schimbul de informații între autoritățile competente din statele membre de origine şi din statele membre gazdă ar trebui privit în contextul mai vast al supravegherii grupurilor bancare transfrontaliere şi, în cazurile în care este necesar, informațiile ar putea fi comunicate la nivel consolidat. Mai precis, în cazul în care o instituție deţine o întreprindere-mamă principală în statul membru în care își are sediul central, iar autoritatea competentă în cauză îndeplineşte și rolul de autoritate responsabilă cu supravegherea consolidată, ar trebui să se ofere posibilitatea de a se furniza informații la nivel consolidat, mai degrabă decât la nivelul unei instituții care își desfăşoară activitatea prin intermediul unei sucursale. Cu toate acestea, în acest caz, autoritatea competentă ar trebui să informeze auto- ritățile competente din statele membre gazdă în legătură cu faptul că informațiile sunt comunicate la nivel conso- lidat. (3) Schimbul de informații între autoritățile competente din statele membre de origine și din statele membre gazdă nu se limitează la tipurile de informații menționate la articolul 50 din Directiva 2013/36JUE și, prin urmare, la tipurile de informații menționate în prezentul regulament. Mai exact, articolele 35, 36, 39, 43 şi 52 din Directiva 2013/36JUE prevăd dispoziții distincte pentru schimbul de informații referitoare la verificările la fața locului ale sucursalelor, notificările privind exercitarea dreptului de stabilire și a libertății de a presta servicii, precum şi măsu- rile, inclusiv cele preventive, luate de autoritățile competente în legătură cu sucursalele şi întreprinderile-mamă ale acestora. Prin urmare, prezentul regulament nu ar trebui să prevadă cerințe privind schimbul de informații în aceste domenii. (4) Este necesar să fie stabilite cerințe cu privire la informațiile care trebuie să fie schimbate între autoritățile compe- tente din statele membre de origine şi din statele membre gazdă în vederea armonizării practicilor de reglemen- tare şi de supraveghere la nivelul întregii Uniuni. Aceste informații ar trebui să acopere toate domeniile prevăzute la articolul 50 din Directiva 2013/36/UE, și anume administrarea și proprietatea, inclusiv liniile de activitate, precum cele menționate la articolul 317 din Regulamentul (UE) nr. 575/2013 al Parlamentului European și al Consiliului ()), lichidităţile și constatările legate de supravegherea lichidităților, solvabilitatea, garantarea depozi- telor, expunerile mari, riscul sistemic, procedurile administrative și contabile şi mecanismele de control intern. Pentru a facilita monitorizarea instituţiilor, autoritățile competente din statele membre gazdă și statele membre de () JOL176,27.6.2013, p. 338. () Regulamentul (UE) nr. 575/2013 al Parlamentului European şi al Consiliului din 26 iunie 2013 privind cerințele prudențiale pentru insti- tuțiile de credit și societățile de investiții și de modificare a Regulamentului (UE) nr. 648/2012 JO L 176,27.6.2013, p. 1).